31. ΒΑΣΙΛΙΚΟΝ ΔΙΑΤΑΓΜΑ της 30 Αυγ./9 Σεπτ. 1955 Περί ανασυστάσεως της παρά τη Διευθύνσει Αλυκών του Υπουργείου Βιομηχανίας Τεχνικής Επιτροπής Τ.Ε.Α. Έχοντες υπ’ όψιν 1)τας διατάξεις α)του άρθρ. 4 του Α.Ν. 2184/40 ως τούτο αντικατεστάθη δια του άρθρ. 1 του Ν.Δ. 177/46, β) του άρθρ. 17 του Α.Ν. 1671/51 «περί Υπουργικού Συμβουλίου και Υπουργείων», γ)του άρθρ. 68 περίπτ. Ε΄του από 4.6.54 Β.Δ/τος «περί οργανώσεως των υπηρεσιών του Υπουργείου Βιομηχανίας» και 2) την υπ’ αριθ. 428/1955 γνώμην του Συμβουλίου Επικρατείας, προτάσει των Ημετέρων επί του Συντονισμού, Σελ. 322(β) Οικονομικών και Βιομηχανίας Υπουργών, απεφασίσαμεν και διατάσσομεν: Άρθρ.1.-Η υφισταμένη παρά τη Διευθύνσει Αλυκών του Υπουργείου Βιομηχανίας Επιτροπή υπό τον τίτλον «Τεχνική Επιτροπή Αλυκών (Τ.Ε.Α.)», ανασυντίθεται ως ακολούθως: 1)Εκ του Διευθυντού της Διευθύνσεως Αλυκών του Υπουργέιου Βιομηχανίας, ως Προέδρου. 2)Εξ ενός των Αρχιμηχανικών της Γενικής Διευθύνσεως Μηχανολογίας, οριζομένου μετά του αναπληρωτού αυτού υπό του Υπουργού Βιομηχανίας. 3)Εξ ενός ανωτέρου υπαλλήλου της Γενικής Διευθύνσεως Δημοσίου Λογιστικού οριζομένου μετά του αναπληρωτού του υπό του Υπουργού των Οικονομικών. 4)Εκ του προϊσταμένου του Τμήματος Διοικήσεως και Διαχειρίσεως Αλυκών, αναπληρουμένου υπό του προϊσταμένου του Γραφείου Λογιστικού και Στατιστικής Αλυκών και5)Εκ του προϊσταμένου του Τεχνικού Τμήματος Αλυκών, αναπληρουμένου υπό τινος των Επιθεωρητών Βιομηχανίας β΄τάξεως, οριζομένου υπό του Υπουργού Βιομηχανίας. Επί ειδικής φύσεως τεχνικών έργων, δύνανται να προσκαλώνται ενώπιον της Επιτροπής, όπως διαφωτίζωσι ταύτην, τεχνικοί της ειδικότητος του συζητουμένου θέματος. 6)Χρέη εισηγητού εκτελεί ο προϊστάμενος του Τεχνικού Τμήματος Αλυκών. 7)Χρέη γραμματέως εκτελεί εις των υπαλλήλων της Διευθύνσεως Αλυκών, οριζόμενος μετά του αναπληρωτού αυτού υπό του Υπουργού Βιομηχανίας. Τον Πρόεδρον ελλείποντα, απόντα ή κωλυόμενον αναπληροί ο Επιθεωρητής Αλυκών και τούτου ελλείποντος, απόντος ή κωλυομένου ο κατά βαθμόν ανώτερος των λοιπών μελών και εν ισοβαθμία ο αρχαιότερος τούτων. Η Επιτροπή ευρίσκεται εν απαρτία παρόντων τριών τουλάχιστον εκ των μελών αυτής, γνωμοδοτεί και αποφασίζει κατά πλειοψηφίαν των παρόντων μελών αυτής, εν ισοψηφία νικώσης της ψήφου του Προέδρου. Η Επιτροπή αποτελεί ιδίαν Αρχήν και εδρεύει παρά τη Διευθύνσει Αλυκών του Υπουργείου Βιομηχανίας. Κατά τα λοιπά ισχύουν αι διατάξεις του Ν.Δ. 177/1946. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 13.Η.α.30-31 Αλυκές 